Hannes sommer

Hannes sommer er en norsk barneserie på fire episoder som ble sendt på NRK Fjernsynet Barne-TV i 1978. Serien handler om Hanne og hennes siste sommer før hun skal begynne på skolen. Hannes familie består av mor, far og en bror. Hun er den yngste i søskenparet og får dermed ikke være med på så mye som sin bror. Dette gjør hun imidlertid opprør mot denne sommeren. Serien gikk på lørdager og var innspilt i farger.Aftenposten aften – TV-program morgen (24.2.78) Ann-Cathrin Ramberg skrev manus og regnes for seriens skaper.  

Handling
Handlinga er lagt til et idyllisk sommersted på Sørlandskysten. Hit kommer en byfamilie - mor og far, Hanne og Henrik og schäferhunden Raksa. Sommeren er herlig, med fint vær, fisking og hyttebygging og Hanne lærer å svømme og sløye fisk. Hanne er imidlertid den yngste i familien og får ikke være med på så mye som det broren får lov til. Hanne synes dette er urettferdig og bestemmer seg for å gjøre opprør mot dette denne sommeren. Dette demonstrerer hun når broren og to andre venner skal overnatte i en hytte de har bygd på en liten øy i nærheten. Hanne får ikke lov til å overnatte sammen med de andre fordi foreldrene mener hun er for liten. Dette synes hun er urettferdig og derfor lister hun seg ut nattestid for å oppleve det samme som broren og vennene hans.

Om serien
Hannes sommer ble innspilt på Hesnesøya utenfor Grimstad sommeren 1977.VG (11.06.1977 - Side: 46) Fotograf var Erik Hauan. Serien ble sendt i reprise i 1981, 1984, 1991 og 1999.Aftenposten morgen TV bilag - Hannes lille opprør (27.4.1984, s.5)Aftenposten aften - Nygammel serie på Barne-TV (25.1.1999, s.42) Den ble også vist på svensk TV.Aftenposten morgen TV bilag - Svensk TV1 (7.7.1978, s.14)

Ann-Cathrin Ramberg var seriens skaper og ansvarlig for både manus og personinstruksjon. Hun var i tillegg forfatter av boka om Hanne og hadde også manus på hørespill-versjonen.Amagasinet - På bølgelengde (1.8.1987, s.47) I 1979 utgav hun en bokversjon av serien,Aftenposten morgen - 5000 barn debuterer i høst på Tiden (20.9.1979, s.6)Bokbua - Bøker av Ann-Cathrin Ramberg og i 1987 sendte Barnetimen for de minste hørespill-versjonen.Amagasinet - Radio P1 kl 8:35 (27.6.1987, s.88)

Rollebesetning
Svein Sturla Hungnes .... Far
Ulrikke Greve .... Mor
Line M. Ørmen .... Hanne
Jakob Ørmen .... Henrik
Knut Reinertsen .... Erik
Torill Pettersen .... Trine

 Referanser 

 Eksterne lenker 

Kategori:Norske miniserier
Kategori:Norske barneserier
Kategori:Norske TV-produksjoner fra 1970-årene
Kategori:TV-produksjoner på NRK